Ganuza etxea

Ganuza etxea edo Gaztañadui etxea Eskoriatzako (Gipuzkoa) herrigunearen erdialdean, San Pedro elizaren aurrean, dagoen jauregia da. 

Etxe honi buruzko aipamen zaharrenak XVI. mendekoak dira. Apotzaga auzoko Gaztañaduitarrena ei zen etxea. 1730. urtean, adibidez, Juan Francisco Gaztañadui Uriarte jauna, Peruko Cajamarca probintziako kapitain jenerala izan zena, agertzen zaigu etxearen jabe.

Balio handikoak dira XIX. mendean margotutako horma-paperak, Napoleonen garaian Frantzian sortutakoak (1812-1814). Ikusgarrienak bi panoramikoak dira: "Pariseko monumentuak" eta "Compiègneko ehizaldia".

XIX. mende bukaeratik gutxienez Ganuza familia izan zen etxearen jabea eta XX. mendean zehar bertan bizi izan zen familia. Horregatik, Ganuzena izenarekin ezagutzen da oraindik herrian. Etxe honetan ospatu zituzten ezteiak Telesforo Monzon eta Josefa Ganuza bertako alabak, San Pedro parrokian ezkondu ondoren. Ezkondu eta gero, Bergarako Olaso Dorrean bizi baziren ere, Eskoriatzan igarotzen zituzten udak.
ezkerrera|thumb|379x379px|Telesforo Monzon eta Josefa Ganuza haien ezkontza egunean Ganuza etxeko balkoian.
Gerra Zibilaren garaian 1937an armadak Ganuza etxea hartu zuen bertan ospitalea jartzeko.

2000. urtean eraberritu zuten etxea eta gaur egun Arizmendi ikastolarena da. Horma-pinturak ere zaharberritu zituen ikastolak. Bertan eskaintzen da Haur Hezkuntza, 0-6 urte arteko umeentzat, Jose Arana izeneko gunean. 

 Erreferentziak 

 Kanpo estekak 

Kategoria:Eskoriatzako eraikinak
Kategoria:Gipuzkoako jauregiak
Kategoria:Gipuzkoako Kultura Ondasunak